Яшел Үзәндә 5 кеше үлемендә гаепле ир-атка суд карары чыгарылды

	5 кеше үлеменә китергән юл һәлакәте гаепчесенә биш ел ярымга колоние-поселениедә җәза үтәү карары чыгарылды. Искәртеп үтик, алдан «Татар-информ»да Екатеринбург кешесе Евгений Әхмәтов Яшел Үзән шәһәре суды каршына басуы турында хәбәр ителгән иде.	 2016 елның 25 ноябрь кичендә алкоголь кулланган килеш Әхмәтов Toyota Land Сruiser Prado автомобиле руле артына утырган. Яшел Үзән районы территориясендә Казан – Йошкар-Ола автомобиль юлының 15 нче чакрымында Әхмәтов юл хәрәкәте кагыйдәләрен боза, идарәне югалтып, каршы як хәрәкәт юлына чыккан. Биредә ул ВАЗ-211440 машинасы белән бәрелешкән.

Һәлакәт аркасында, ВАЗ машинасы руле артындагы 38 яшьлек ир-ат һәм 4 пассажир алган имгәнүләреннән урында ук җан биргән.

Әхмәтов үз гаебен тулысынча таныган һәм эшне аерым тәртиптә карауларын сораган. Һәлак булганнарның гаиләләренә рухи зыянны каплау өчен һәркайсына икешәр миллион сум түләү турындагы ике дәгъва гражданлык тәртибендә аерым каралачак.  
	Александр ЕЛИСЕЕВ	
Татар-информ

	№ --- | 21.02.2017	


